富力海珠城

富力海珠城（粵拼：fu3 lik6 hoi2 zyu1 sing4） （英文：R&F Icon）係中國廣東廣州嘅大型商場，2016年6月30號開業，位置喺海珠區江南大道中180號（江南大道中同江南西、東路嘅交界西南角）。 佢既係富力集團喺華南地區搞嘅第一間購物中心，又係廣州第一間有以南韓特色做主題嘅大型商場。 背景 呢間廣場之前係2001年由南誼房地產喐手起，後嚟南誼房地產因為資金短缺，令大樓起下就停，起咗一半就冇再繼續起落去而成為爛尾樓。2005年7月21號搞出單冧樓大新聞後，令廣州市人民政府將佢改成公共綠地，直到2009年6月先至恢復返商業辦公用途，同年11月俾富力地產以協議轉讓方式攞咗呢間爛尾樓嘅使用權而繼續起，直到2016年6月初起好為止。 性質 樓層數： 主樓：10層樓 地面×8 地下×2 裙樓：40層樓 地面×38 地下×2 佔地面積：18,816m² 建築面積：145,395m² 攷